Vedenie STU

24. 04. 2024

**Návrh Dodatku číslo 1**

**k smernici rektora číslo 3/2023-SR**

**Školné a poplatky spojené so štúdiom**

**na Slovenskej technickej univerzite v Bratislave**

**na akademický rok 2024/2025**

Predkladá: **prof. Ing. Štefan Stanko, PhD.**

prorektor

Vypracoval: **Mgr. Marianna Michelková**

vedúca ÚVaSŠ

**prof. Ing. Štefan Stanko, PhD.**

prorektor

Zdôvodnenie: V zmysle [§ 92 ods. 15 zákona č. 131/2002 Z. z.](https://www.slov-lex.sk/pravne-predpisy/SK/ZZ/2002/131/20230101.html#paragraf-92.odsek-15) o vysokých školách v platnom znení (ďalej len „zákon“), v súlade s čl. 39 Štatútu STU a podľa článku 8 bod 1 smernice rektora číslo 3/2023-SR Školné a poplatky spojené so štúdiom na STU na akad. rok 2024/2025 je navrhovaná zmena v súvislosti so zvýšením členských poplatkov ISIC/ITIC spoločnosťou CKM SYTS, čo je dôvodom na zvýšenie poplatkov za preukaz študenta STU a Preukaz ISIC študenta STU. Zároveň sa zmenili správne poplatky za konania o uznaní dokladov o vzdelaní podľa [zákona č. 145/1995 Z. z. o správnych poplatkoch](https://www.slov-lex.sk/pravne-predpisy/SK/ZZ/1995/145/20240401#prilohy.priloha-priloha_zakona_narodnej_rady_slovenskej_republiky_c_145_1995_z_z.op-prehlad.op-cast_1.op-odsek_1~1) v znení účinnom od 1. 4. 2024.

Návrh uznesenia: Vedenie STU schvaľuje návrh Dodatku č. 1 k smernici rektora číslo 3/2023-SR Školné a poplatky spojené so štúdiom na STU na akad. rok 2024/2025 a odporúča materiál predložiť na Kolégium rektora.

1. bez pripomienok
2. s pripomienkami

**Dodatok číslo 1**

**k smernici rektora**

číslo 3/2023-SR zo dňa 27. 09. 2023

**Školné a poplatky spojené so štúdiom**

**na Slovenskej technickej univerzite v Bratislave**

**na akademický rok 2024/2025**

Dátum: 16. 05. 2024

**Slovenská technická univerzita v Bratislave, Vazovova 5, Bratislava**

V Bratislave 16. 05. 2024

Rektor Slovenskej technickej univerzity v Bratislave (ďalej tiež „STU“) v súlade s § 92 ods. 15 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 8 bod 1 smernice rektora číslo 3/2023-SR Školné a poplatky spojené so štúdiom na Slovenskej technickej univerzite v Bratislave na akademický rok 2024/2025 zo dňa 27. 09. 2023 vydáva tento

**dodatok číslo 1**

k smernici rektora číslo 3/2023-SR zo dňa 27. 09. 2023

**Školné a poplatky spojené so štúdiom na Slovenskej technickej univerzite v Bratislave**

**na akademický rok 2024/2025**

(ďalej len „dodatok číslo 1“)

# Článok I.

Smernica rektora číslo 3/2023-SR Školné a poplatky spojené so štúdiom na Slovenskej technickej univerzite v Bratislave na akademický rok 2024/2025 zo dňa 27. 09. 2023 (ďalej len „smernica rektora“) sa mení a dopĺňa takto:

1. V článku 4 bod 6 sa slovo „Rektormôže“ nahrádza slovami „Rektor môže“.
2. V článku 5 bod 4 písm. a) podbod 2 sa slová „zdravotným postihnutím“ nahrádzajú slovami „špecifickými potrebami“.
3. V článku 5 sa za bod 4 vkladá nový bod 5, ktorý znie:

„(5) Rektor odpustí školné z dôvodu prekročenia štandardnej dĺžky štúdia [článok 2 bod (5) tejto smernice] vždy za prvý akademický rok prekročenia štandardnej dĺžky štúdia, ak povinnosť uhradiť školné vznikla z dôvodu tehotenstva alebo z dôvodu trvalej starostlivosti o dieťa mladšie ako tri roky.“.

Doterajšie body 5 až 10 sa označuje ako body 6 až 11.

1. V článku 7 bod 2 písm. a) podbod 3 znie:

„3. nový hybridný preukaz študenta STU 26 €“.

1. V článku 7 bod 2 písm. b) znie:

„b) Preukaz ISIC študenta STU

1. nový preukaz ISIC študenta STU 24 €
2. prolongácia preukazu ISIC študenta STU (s licenciou ISIC) 15 €
3. prolongácia preukazu ISIC študenta STU (bez licencie ISIC) 4 €
4. nový hybridný preukaz ISIC študenta STU 39 €“.
5. V článku 7 bod 4 písm. c) až f) znejú:

„c) preukaz ISIC študenta STU s novou licenciou 24 €

d) hybridný preukaz študenta STU 26 €

e) hybridný preukaz ISIC študenta STU počas platnosti licencie 26 €

f) hybridný preukaz ISIC študenta STU s novou licenciou 39 €“.

1. V článku 7 bod 5 písm. a) až b) znejú:

„a) správny poplatok za uznanie dokladu o vzdelaní na iné účely ako na účel výkonu regulovaného povolania, ak Slovenská republika **má uzavretú** medzinárodnú zmluvu o vzájomnom uznávaní rovnocennosti dokladov o vzdelaní so štátom, v ktorom bol doklad nadobudnutý30 7 €

b) správny poplatok za uznanie dokladu o vzdelaní na iné účely ako na účel výkonu regulovaného povolania, ak Slovenská republika **nemá uzavretú** medzinárodnú zmluvu o vzájomnom uznávaní rovnocennosti dokladov o vzdelaní so štátom, v ktorom bol doklad nadobudnutý30 40 €”.

1. V článku 8 bod 1 sa na konci pripája táto veta „Rektor je oprávnený po vydaní každého dodatku k tejto smernici vydať spolu s dodatkom aj úplné znenie tejto smernice.“.

# Článok II.

1. Ostatné ustanovenia smernice rektora zostávajú nedotknuté.
2. Tento dodatok číslo 1 tvorí neoddeliteľnú súčasť smernice rektora.
3. Dodatok číslo 1 nadobúda platnosť aj účinnosť dňom jeho vydania.

............................................................................

Dr. h. c. prof. h. c. prof. Dr. Ing. Oliver Moravčík[[1]](#footnote-1)

rektor

1. Tento dokument bol podpísaný elektronicky. [↑](#footnote-ref-1)